বিশ্বনাথ সাংবাদিক ইউনিয়নের সাথে প্রবাসী মিছবাহ উদ্দিন'র মতবিনিময়
বিশ্বনাথ সাংবাদিক ইউনিয়নের সাথে প্রবাসী মিছবাহ উদ্দিন’র মতবিনিময়
By বিশ্বনাথ নিউজ২৪	 On অগাস্ট ১৮, ২০১৯ ৬৪ 0
বিশ্বনাথনিউজ২৪ :: বিশ্বনাথ প্রবাসী এডুকেশন ট্রাস্টের সাধারণ সম্পাদক মিছবাহ উদ্দিনের সাথে বিশ্বনাথ সাংবাদিক ইউনিয়ন (বিইউজে) নেতৃবৃন্দের এক মতবিনিময় সভা অনুষ্ঠিত হয়েছে। রবিবার সন্ধ্যায় উপজেলা সদরের নতুন বাজারের বিইউজে অফিসে এই মতবিনিময় সভা অনুষ্ঠিত হয়।
সভায় বক্তব্য রাখতে গিয়ে বিশ্বনাথ প্রবাসী এডুকেশন ট্রাস্টের সাধারণ সম্পাদক মিছবাহ উদ্দিন বিশ্বনাথ সাংবাদিক ইউনিয়নের বিভিন্ন কাজের ভূয়সী প্রশংসা করে বলেন, অনিয়ম, অসঙ্গতি ও দুর্নীতিবাজ-দখলবাজদের বিরুদ্ধে বিশ্বনাথের সাংবাদিকরা যেভাবে কলম চালিয়ে যাচ্ছেন, সেটা অব্যাহত থাকলে বিশ্বনাথ একটা সময়ে মডেল উপজেলায় পরিণত হবে। তিনি বলেন, বিশ্বনাথের ঐতিহ্যবাহী বাসিয়া নদীর দখলদারদের বিরুদ্ধে সাংবাদিকরা চলমান সময়ের ন্যায় সোচ্চার থাকলে বাসিয়া দখলমুক্ত হবেই হবে। এছাড়াও, প্রবাসী হয়রানী রোধে সাংবাদিকদের কলম সচল থাকবে বলে আমার বিশ্বাস।
বিশ্বনাথ সাংবাদিক ইউনিয়নের সভাপতি সাইফুল ইসলাম বেগের সভাপতিত্বে মতবিনিময় সভায় অন্যান্যের মধ্যে অংশ নেন সংগঠনের নির্বাহী সদস্য লোকমান হোসেন, আব্বাস হোসেন ইমরান, সদস্য মাশুক নাঈম, কামরুল আশিকী, ব্যবসায়ী আবদুন নুর, মাওলানা আবদুল ওয়াদুদ, ছাত্রনেতা দিলোয়ার হোসেন সজীব, জাকির হোসেন ডন, সংগঠক আবদুস সালাম মুন্না, নিজাম উদ্দিন সিদ্দিকী প্রমুখ।
মানবিক সিলেট’র ঈদ পুনর্মিলনী ও আলোচনা সভা অনুষ্ঠিত
শফিক চৌধুরীর জন্মদিন উপলক্ষে বিশ্বনাথে দোয়া মাহফিল অনুষ্ঠিত